
Ο ΔΗΜΑΡΧΟΣ ΑΝΔΡΑΒΙΔΑΣ-ΚΥΛΛΗΝΗΣ
Έχοντας υπόψη:
α)Τις διατάξεις του Π.Δ. 270/81
[bookmark: _Hlk51571007]β) Τις διατάξεις του Ν. 3130/2003  όπως ισχύουν 
γ) Τις διατάξεις του Π.Δ. 80/2016  όπως ισχύουν 
[bookmark: _Hlk66883829]δ) Την  αριθ. 98/202 Απόφαση  του Δημοτικού Συμβουλίου με θέμα: «Συγκρότηση επιτροπής  δημοπρασιών για την εκποίηση ή εκμίσθωση πραγμάτων (κινητών - ακινήτων) του Δήμου για το 2025»
ε) Την  αριθ. 98/2026 Απόφαση  του Δημοτικού Συμβουλίου με θέμα: «ΜΙΣΘΩΣΗΣ ΑΠΟ ΤΟ ΔΗΜΟ ΚΤΙΡΙΟΥ ΓΙΑ ΤΗΝ ΕΓΚΑΤΑΣΤΑΣΗ ΤΟΥ ΚΕΝΤΡΟΥ ΗΜΕΡΗΣΙΑΣ ΦΡΟΝΤΙΔΑΣ ΗΛΙΚΙΩΜΕΝΩΝ (Κ.Η.Φ.Η.)»
[bookmark: _Hlk66950111] στ) Την αριθ…. /2026 απόφαση της Δημοτικής Επιτροπής με θέμα: «Περί κατάρτιση όρων φανερής  προφορικής  μειοδοτικής δημοπρασίας, «ΜΙΣΘΩΣΗΣ ΑΠΟ ΤΟ ΔΗΜΟ ΚΤΙΡΙΟΥ ΓΙΑ ΤΗΝ ΕΓΚΑΤΑΣΤΑΣΗ ΤΟΥ ΚΕΝΤΡΟΥ ΗΜΕΡΗΣΙΑΣ ΦΡΟΝΤΙΔΑΣ ΗΛΙΚΙΩΜΕΝΩΝ (Κ.Η.Φ.Η.)».
[bookmark: _Hlk66883954]ι) Την αριθ. 69/5165/8.5.2025 Απόφαση Ανάληψης υποχρέωσης και διάθεσης πίστωσης σε βάρος του Κ.Α. 15.6232.002 (μισθώματα κτιρίων παιδικών σταθμών και ΚΑΠΗ) του προϋπολογισμού τρέχοντος έτους,

 ΠΡΟΚΗΡΥΣΣΟΥΜΕ
[bookmark: _Hlk51316863]δημοπρασία μειοδοτική, φανερή και προφορική για τη ΜΙΣΘΩΣΗΣ ΑΠΟ ΤΟ ΔΗΜΟ ΚΤΙΡΙΟΥ ΓΙΑ ΤΗΝ ΕΓΚΑΤΑΣΤΑΣΗ ΤΟΥ ΚΕΝΤΡΟΥ ΗΜΕΡΗΣΙΑΣ ΦΡΟΝΤΙΔΑΣ ΗΛΙΚΙΩΜΕΝΩΝ (Κ.Η.Φ.Η.)όπως περιγράφεται αναλυτικά κατωτέρω και καλούμε τους ενδιαφερόμενους να εκδηλώσουν ενδιαφέρον σε προθεσμία είκοσι (20) ημερών από τη δημοσίευση της διακήρυξης, ήτοι έως 20/08/2026.

[bookmark: bookmark14]ΑΡΘΡΟ 1:  ΧΡΟΝΙΚΗ ΔΙΑΡΚΕΙΑ ΜΙΣΘΩΣΗΣ

Η μίσθωση θα διαρκέσει εννέα (11) χρόνια, θα αρχίζει από την ημερομηνία παράδοσης των μισθίων και θα μπορεί να παραταθεί, με συναίνεση του εκμισθωτή, μέχρι τρία -3-έτη. Οι βασικοί όροι της μίσθωσης αναφέρονται στο ειδικό προσάρτημα (3) που ακολουθεί και αποτελεί αναπόσπαστο τμήμα της παρούσας.

ΑΡΘΡΟ 2: ΣΤΟΙΧΕΙΑ ΑΚΙΝΗΤΟΥ

Το προσφερόμενο ακίνητο προορίζεται για χρήση ΜΙΣΘΩΣΗΣ ΑΠΟ ΤΟ ΔΗΜΟ ΚΤΙΡΙΟΥ ΓΙΑ ΤΗΝ ΕΓΚΑΤΑΣΤΑΣΗ ΤΟΥ ΚΕΝΤΡΟΥ ΗΜΕΡΗΣΙΑΣ ΦΡΟΝΤΙΔΑΣ ΗΛΙΚΙΩΜΕΝΩΝ (Κ.Η.Φ.Η.)».
και θα πρέπει να πληροί τους όρους που περιγράφονται στην τεχνική περιγραφή.

ΑΡΘΡΟ 3 :ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ

· Τίτλους ιδιοκτησίας του ακινήτου και πιστοποιητικό μεταγραφής. Αντίγραφο του κανονισμού του κτηρίου από το οποίο θα προκύπτει το επιτρεπτό της ζητούμενης χρήσης
· Αντίγραφο οικοδομικής αδείας του ακινήτου, θεωρημένο από την αρμόδια Πολεοδομική Υπηρεσία
· Υπεύθυνη δήλωση ότι θα προσκομίσει: 
· Δήλωση στατικής επάρκειας του ακινήτου
·  Πιστοποιητικό Ενεργειακής Απόδοσης
· Αντίγραφο ασφαλιστηρίου συμβολαίου κατά πυρκαγιάς και αστικής ευθύνης από μετάδοση πυρκαγιάς, συνοδευόμενο από πιστοποιητικό πυρασφάλειας (ενεργητική και παθητική).

ΑΡΘΡΟ 4: ΦΥΣΙΚΑ ΠΡΟΣΩΠΑ Ή ΑΤΟΜΙΚΕΣ ΕΠΙΧΕΙΡΗΣΕΙΣ

Ότι δεν τελούν υπό πτώχευση και ότι δεν έχει κατατεθεί αίτηση για κήρυξή τους σε πτώχευση:

ii. ΝΟΜΙΚΑ ΠΡΟΣΩΠΑ πτώχευση εκκαθάριση αναγκαστική διαχείριση διαδικασία εξυγίανσης άλλη ανάλογη κατάσταση και δεν βρίσκεται υπό διαδικασία κήρυξης πτώχευσης, εκκαθάρισης, αναγκαστικής διαχείρισης, διαδικασίας εξυγίανσης ή άλλης ανάλογης διαδικασίας.

ΣΗΜΕΙΩΝΕΤΑΙ ΟΤΙ: Για πιστοποιητικά που δεν εκδίδονται πρέπει να προσκομισθεί (από τον μειοδότη) Ένορκη Βεβαίωση. Τα πιστοποιητικά θα πρέπει να είναι έκδοσης του τελευταίου εξαμήνου πριν την κατάθεση. Ότι δεν υφίστανται νομικοί περιορισμοί στην λειτουργία της επιχείρησης και ότι δεν έχει αποκλειστεί η συμμετοχή της από διαγωνισμούς του Δημοσίου ή των Ο.Τ.Α.. Υπεύθυνη δήλωση ότι: 

i. ΦΥΣΙΚΑ ΠΡΟΣΩΠΑ Ή ΑΤΟΜΙΚΕΣ ΕΠΙΧΕΙΡΗΣΕΙΣ 
Δεν υφίσταται καταδίκη με αμετάκλητη δικαστική απόφαση για οικονομικό έγκλημα και ότι θα προσκομίσουν Απόσπασμα Ποινικού Μητρώου που θα αποδεικνύει τα ανωτέρω, έκδοσης τελευταίου τριμήνου πριν την κατάθεση.
ii. ΝΟΜΙΚΑ ΠΡΟΣΩΠΑ
Δεν έχουν καταδικασθεί για αδίκημα σχετικό με την άσκηση της επαγγελματικής τους δραστηριότητας, καθώς και για τα αδικήματα που προβλέπονται στο άρθρο 45 παρ. 1 της οδηγίας 2004/18 του Ευρωπαϊκού Κοινοβουλίου και του Συμβουλίου και στον Ν. 3316/05 και ότι θα προσκομίσουν Απόσπασμα Ποινικού Μητρώου -που θα αποδεικνύει τα ανωτέρω, έκδοσης τελευταίου τριμήνου πριν την κατάθεση. 
iii. ΠΟΙΝΙΚΟ ΜΗΤΡΩΟ ΓΙΑ ΤΑ ΝΟΜΙΚΑ ΠΡΟΣΩΠΑ ΠΡΟΣΚΟΜΙΖΕΤΑΙ ΓΙΑ
 ▪   Διαχειριστές των Ο.Ε., Ε.Ε. και Ε.Π.Ε.
 ▪   Πρόεδρο και Διευθύνοντα Σύμβουλο των Α.Ε.
 ▪   Πρόεδρο του Δ.Σ. σε περίπτωση συνεταιρισμού
 ▪   Νόμιμο εκπρόσωπο Ιδιωτικής Κεφαλαιουχικής Εταιρείας
 ▪  Φυσικά Πρόσωπα που ασκούν διοίκηση σε κάθε άλλη περίπτωση
 ▪  Όλα τα αντίστοιχα πρόσωπα αλλοδαπών επιχειρήσεων κατά το δίκαιο της χώρας τους. Υπεύθυνη δήλωση ότι είναι ενήμερος φορολογικώς και ασφαλιστικός.

ΑΡΘΡΟ 5: ΥΠΟΒΟΛΗ ΚΑΙ ΙΣΧΥΣ ΠΡΟΣΦΟΡΑ

Η  κατάθεση των προσφορών γίνεται από τη δημοσίευση του διαγωνισμού (02/12/2025) έως την 20/08/2026, ημέρα Δευτέρα και ώρα 15:00 μ.μ σε σφραγισμένο φάκελο που θα περιέχει όλα όσα αναφέρονται με έναν εκ των δύο τρόπων της διακήρυξης:
1. Κατάθεση στο Πρωτόκολλο του Δήμου Ανδραβίδας - Κυλλήνης στο Δημαρχείο Λεχαινών.
2. Αποστολή ταχυδρομικώς με αποδεικτικό επίδοσης στο Δήμο Ανδραβίδας - Κυλλήνης. Στον φάκελο υποχρεωτικά πρέπει να αναγράφονται τα εξής στοιχεία: ΟΝΟΜΑΤΕΠΩΝΥΜΟ -ΕΠΩΝΥΜΙΑ ΣΥΜΜΕΤΕΧΟΝΤΟΣ ΠΡΟΣ ΤΟΝ ΔΗΜΟ ΑΝΔΡΑΒΙΔΑΣ-ΚΥΛΛΗΝΗΣ ΔΙΑΓΩΝΙΣΜΟΣ ΜΙΣΘΩΣΗΣ ΑΠΟ ΤΟ ΔΗΜΟ ΚΤΙΡΙΟΥ ΓΙΑ ΤΗΝ ΕΓΚΑΤΑΣΤΑΣΗ ΤΟΥ ΚΕΝΤΡΟΥ ΗΜΕΡΗΣΙΑΣ ΦΡΟΝΤΙΔΑΣ ΗΛΙΚΙΩΜΕΝΩΝ (Κ.Η.Φ.Η.)».
ΦΑΚΕΛΟΣ ΠΡΟΣΦΟΡΑΣ. Οι προσφορές πρέπει να είναι πλήρεις και σαφείς. Προσφορές υπό αίρεση ή επιφύλαξη απορρίπτονται ως απαράδεκτες. Οι προσφέροντες δεν δικαιούνται αποζημίωσης για δαπάνες σχετικές με την υποβολή των φακέλων προσφοράς. Οι ενδιαφερόμενοι μπορούν να ζητήσουν εγγράφως από την Αναθέτουσα Αρχή πληροφορίες ή διευκρινίσεις για το περιεχόμενο της διακήρυξης μέχρι και οκτώ -8-ημέρες πριν από την ημερομηνίας υποβολής των προσφορών, οι οποίες δίνονται εντός τεσσάρων -4-ημερών, από την αρμόδια υπάλληλο, Τηλ. Επικοιν.  2623360811. Κανένας υποψήφιος δεν μπορεί να επικαλεστεί προφορικές απαντήσεις εκ μέρους της Αναθέτουσας Αρχής. Οι προσφορές ισχύουν και δεσμεύουν τους συμμετέχοντες για χρονικό διάστημα τριάντα -30-ημερών από την ημερομηνία υποβολής τους. Η προθεσμία αυτή μπορεί να παρατείνεται με έγγραφη συγκατάθεση του συμμετέχοντος.

ΑΡΘΡΟ 6:  ΕΝΣΤΑΣΕΙΣ ΚΑΤΑ ΤΗΣ ΔΙΑΚΗΡΥΞΗΣ 

Ενστάσεις κατά των όρων διακήρυξης κατατίθενται στην Υπηρεσία μέχρι το μισό του χρόνου δημοσίευσης των 20 ημερών, ήτοι μέχρι και την δέκατη ημερολογιακή ημέρα μετά την πρώτη δημοσίευση του διαγωνισμού στον Τύπο. Η κατάθεση τυχόν ενστάσεων θα γίνει στο Πρωτόκολλο του ΔΗΜΟΥ ΑΝΔΡΑΒΙΔΑΣ-ΚΥΛΛΗΝΗΣ [Πολυτεχνείου 2 Λεχαινά Ηλείας] σε σφραγισμένο φάκελο. Για να γίνει δεκτή η ένσταση πρέπει στον φάκελο υποχρεωτικά να αναγράφονται τα εξής στοιχεία: ΟΝΟΜΑΤΕΠΩΝΥΜΟ -ΕΠΩΝΥΜΙΑ ΕΝΙΣΤΑΜΕΝΟΥ ΠΡΟΣ ΔΗΜΟ ΑΝΔΡΑΒΙΔΑΣ-ΚΥΛΛΗΝΗΣ  ΈΝΣΤΑΣΗ ΚΑΤΑ ΤΗΣ ΔΙΑΚΗΡΥΞΗΣ ΤΟΥ ΔΙΑΓΩΝΙΣΜΟΥ ΜΙΣΘΩΣΗΣ ΑΚΙΝΗΤΟΥ ΓΙΑ ΤΗ ΣΤΕΓΑΣΗ ΤΟΥ ΚΑΠΗ ΒΑΡΔΑΣ. Η συμμετοχή στον διαγωνισμό συνεπάγεται την ανεπιφύλακτη αποδοχή όλων των όρων και προϋποθέσεων της διακήρυξης. 

ΑΡΘΡΟ 7: ΑΞΙΟΛΟΓΗΣΗ 

Αφότου παρέλθει η προθεσμία κατάθεσης των προσφορών, οι φάκελοι περιέρχονται στην αρμοδιότητα της Επιτροπής Αξιολόγησης-Εκτίμησης του άρθρου 7 του Π.Δ. 270/81, προκειμένου η τελευταία να προβεί στην αξιολόγησή τους. Η αξιολόγηση θα διεξαχθεί ως εξής:
Ι. ΈΛΕΓΧΟΣ ΔΙΚΑΙΟΛΟΓΗΤΙΚΩΝ 
Μετά την κατάθεση των προσφορών η Εκτιμητική Επιτροπή θα προβεί στον έλεγχο των δικαιολογητικών, των τυπικών/τεχνικών στοιχείων και γενικά της πληρότητας και εγκυρότητας του φακέλου βάσει των απαιτήσεων της παρούσας διακήρυξης. Σε περίπτωση ελλείψεων ή ασαφειών στους φακέλους τεχνικής προσφοράς η Επιτροπή μπορεί να ζητήσει εγγράφως συμπληρωματικά έγγραφα και οποιασδήποτε μορφής διευκρινίσεις που ο συμμετέχων υποχρεούται να παράσχει εντός τεσσάρων -4-εργάσιμων ημερών από τη σχετική ειδοποίηση. Σημειώνεται ότι η καθ’ οιονδήποτε τρόπο συμπλήρωση των αρχικών φακέλων δεν αποτελεί δικαίωμα των συμμετεχόντων, αλλά δυνατότητα που η Επιτροπή Αξιολόγησης μπορεί κατά την κρίση της να ενεργοποιεί. Άλλως, φάκελοι συμμετοχής που παρουσιάζουν οποιαδήποτε απόκλιση από τα οριζόμενα στην παρούσα διακήρυξη απορρίπτονται ως απαράδεκτοι, γεγονός που συνεπάγεται τον αποκλεισμό του μετέχοντος από την διαγωνιστική διαδικασία.
ΙΙ. ΕΠΙΤΟΠΙΟΣ ΈΛΕΓΧΟΣ ΤΟΥ ΚΤΙΡΙΟΥ 
Η Επιτροπή Αξιολόγησης θα προβεί στην αξιολόγηση των προσφερόμενων ακινήτων διεξάγοντας επιτόπιο έλεγχο παρουσία του ιδιοκτήτη. Προς τούτο οφείλει να ενημερώσει τον ιδιοκτήτη, με κάθε πρόσφορο μέσον, για την ημερομηνία της επικείμενης επίσκεψής της, τρεις -3-ημερολογιακές ημέρες πριν από αυτήν. Σε περίπτωση κωλύματος του ιδιοκτήτη η ημερομηνία επίσκεψης δύναται να μετατεθεί, όχι όμως πέραν των τριών -3-εργάσιμων ημερών από την αρχικώς ορισθείσα. Ο ιδιοκτήτης μπορεί να εκπροσωπείται από τρίτο κατά την επίσκεψη της Επιτροπής με υπεύθυνη δήλωση που είτε θα κατατεθεί στον αρχικό φάκελο του διαγωνισμού, είτε θα παραδοθεί επί τόπου από τον εκπρόσωπο στην Επιτροπή. Εάν το ακίνητο είναι έτοιμο προς παράδοση ο μειοδότης οφείλει να προσκομίσει τα απαιτούμενα δικαιολογητικά εντός δέκα -10-ημερολογιακών ημερών, και να προσέλθει προς υπογραφή του σχετικού πρωτοκόλλου και της σύμβασης.
ΙΙΙ. ΈΚΘΕΣΗ ΑΞΙΟΛΟΓΗΣΗΣ
 Η Επιτροπή αξιολόγησης, αφού προσμετρήσει όλα τα απαραίτητα στοιχεία θα συντάξει Έκθεση στην οποία θα αποφαίνεται περί της ανταπόκρισης του φακέλου τεχνικής προσφοράς στις απαιτήσεις της διακήρυξης και καταλληλότητας ή μη των κτηρίων. Η Έκθεση θα είναι τεκμηριωμένη και θα απορρέει ευθέως από τα πραγματικά δεδομένα του φακέλου και του κτηρίου. Κατόπιν, η έκθεση εκτίμησης θα αποσταλεί στο αρμόδια υπηρεσία για τη διεξαγωγή του τελικού σταδίου του διαγωνισμού.

ΑΡΘΡΟ 8. ΔΙΕΞΑΓΩΓΗ ΠΡΟΦΟΡΙΚΗΣ ΔΗΜΟΠΡΑΣΙΑΣ

Η προφορική δημοπρασία θα διεξαχθεί από την επιτροπή δημοπρασιών για την εκποίηση ή εκμίσθωση πραγμάτων (κινητών-ακινήτων) του Δήμου για το έτος 2026 αφότου αποσταλεί η έκθεση αξιολόγησης από την ορισθείσα επιτροπή. Σχετική ειδοποίηση θα κοινοποιηθεί προς όλους τους συμμετέχοντες το αργότερο έως και πέντε -5-ημερολογιακές ημέρες πριν τη διεξαγωγή της δημοπρασίας, μέσω τηλεομοιοτυπίας, έντυπης ή ηλεκτρονικής αλληλογραφίας.
 
I.ΕΝΣΤΑΣΕΙΣ
Πριν την έναρξη της προφορικής μειοδοτικής διαδικασίας θα εκδικασθούν τυχόν ενστάσεις που υποβλήθηκαν. Οι ενστάσεις σε αυτό το στάδιο του διαγωνισμού υποβάλλονται με τους εξής τρόπους: 
α. Εγγράφως, το αργότερο τρεις -3-ημερολογιακές ημέρες πριν τη διεξαγωγή της δημοπρασίας στο Γενικό Πρωτόκολλο του Δήμο .
β. Εγγράφως ή προφορικώς στην Επιτροπή διαγωνισμού την ήμερα διεξαγωγής της δημοπρασίας.
γ. Εγγράφως μέχρι και την επόμενη εργάσιμη ημέρα από την διεξαγωγή.
ΚΑΤΑ ΤΟΥ ΑΠΟΚΛΕΙΣΜΟΥ ΑΠΟ ΤΗ ΔΙΑΔΙΚΑΣΙΑΣ συμμετέχων, του οποίου η τεχνική προσφορά κρίθηκε για οποιοδήποτε λόγο απορριπτέα, μπορεί να υποβάλει ένσταση ενώπιον της αρμόδιας Επιτροπής, η οποία εξετάζεται επιτόπου ή, εάν χρειασθεί, γίνεται νέα αυτοψία εντός τριών -3-εργάσιμων ημερών. 
ΚΑΤΑ ΤΗΣ ΣΥΜΜΕΤΟΧΗΣ ΑΛΛΟΥ ΔΙΑΓΩΝΙΖΟΜΕΝΟΥ
 Οι συμμετέχοντες μπορούν να υποβάλουν ενστάσεις κατά της συμμετοχής ενός ή περισσοτέρων συνδιαγωνιζομένων για το ίδιο κτίριο ζητώντας τον αποκλεισμό τους από τη διαδικασία. 
ΚΑΤΑ ΤΗΣ ΔΙΑΔΙΚΑΣΙΑΣ Ή ΤΟΥ ΑΠΟΤΕΛΕΣΜΑΤΟΣ ΤΟΥ ΔΙΑΓΩΝΙΣΜΟΥ 
Η Εκτιμητική Επιτροπή δεν είναι υποχρεωμένη να ενημερώνει τους διαγωνιζόμενους για τα ευρήματα, τα συμπεράσματα ή τις αποφάνσεις που προκύπτουν από την εξέταση των φακέλων και τον επιτόπιο έλεγχο των κτηρίων. Επίσης δεν τελεί υπό την υποχρέωση να ανακοινώνει εν όλω ή εν μέρει το περιεχόμενο των Εκτιμητικών Εκθέσεων. Οι ενστάσεις, όπου είναι εφικτό (ως άνω περιπτώσεις α και β), εκδικάζονται επί τόπου. Οι ενστάσεις που υποβάλλονται μέχρι και την επόμενη εργάσιμη από την διεξαγωγή (ως άνω περίπτωση).
II. ΑΝΑΚΗΡΥΞΗ ΜΕΙΟΔΟΤΗ 
Η μειοδοτική δημοπρασία θα γίνει φανερή και προφορική ενώπιον της Επιτροπής Δημοπρασιών για την εκποίηση ή εκμίσθωση πραγμάτων (κινητών-ακινήτων) του Δήμου για το έτος 2025,  σε δημόσια συνεδρίαση ανάμεσα σ’ εκείνους που η συμμετοχή τους στο διαγωνισμό δεν αποκλείστηκε Οι μειοδοτικές προσφορές εγγράφονται στον πίνακα μειοδοτικού διαγωνισμού κατά σειρά και εκφωνούνται μετά του ονόματος του μειοδότη. Κατόπιν αρχίζει η προφορική διαδικασία με εναρκτήριο σημείο την χαμηλότερη εκ των ανωτέρω προσφορά. Η κάθε αντιπροσφορά πρέπει να είναι κατώτερη τουλάχιστον κατά ποσοστό ένα τοις εκατό -1%- της προηγουμένης. Κάθε προσφορά είναι υποχρεωτική για τον μειοδότη, η δε υποχρέωση μεταβαίνει αλληλοδιαδόχως στον επόμενο και δεσμεύει τον τελευταίο. Επί περισσοτέρων ίσων προσφορών εγκρίνεται από την παραπάνω επιτροπή το μίσθωμα που αντιστοιχεί στο κτίριο που ανταποκρίνεται περισσότερο στις ανάγκες του Δήμου. Η Επιτροπή, εάν θεωρήσει το αποτέλεσμα της δημοπρασίας ασύμφορο για το Δήμο, μπορεί να την ακυρώσει, οπότε αυτή επαναλαμβάνεται. Η έγκριση των πρακτικών της δημοπρασίας και η κατακύρωση του αποτελέσματος ανήκουν στη Δημοτική Επιτροπή. Η σχετική απόφαση του παραπάνω οργάνου, αν και είναι άμεσα εκτελεστή, τελεί υπό την αίρεση εγκρίσεώς τους, σύμφωνα με τις διατάξεις του άρθρου 225 του Ν. 3852/2010 (Πρόγραμμα Καλλικράτης), από την Αυτοτελή Υπηρεσία Εποπτείας Ο.Τ.Α., μέσα σε αποκλειστική προθεσμία σαράντα -40-ημερών από την περιέλευση της σε αυτήν, η οποία και αποφαίνεται για τη νομιμότητά της. Μέχρι την έναρξη λειτουργίας της ανωτέρω Υπηρεσίας ο έλεγχος νομιμότητας των πράξεων αυτών ασκείται από τον Γενικό Γραμματέα Αποκεντρωμένης Διοίκησης Αττικής και τις ειδικές επιτροπές του άρθρου 152 του Ν.3463/2006 (Κώδικας Δήμων και Κοινοτήτων) σύμφωνα με το άρθρο 238 του ιδίου Νόμου. Το Νομικό Πρόσωπο δεν έχει ευθύνη εάν δεν εγκριθούν τα πρακτικά, ο δε μειοδότης δεν δικαιούται αποζημίωσης εξ αυτού του λόγου. 
ΠΡΟΣΑΡΤΗΜΑ 
1 Στο παρόν προσάρτημα περιγράφονται τα χαρακτηριστικά και οι προϋποθέσεις που το κτήριο πρέπει να πληροί.
Α. ΓΕΝΙΚΗ ΠΕΡΙΓΡΑΦΗ ΑΡΧΙΤΕΚΤΟΝΙΚΟΥ ΑΝΤΙΚΕΙΜΕΝΟΥ
Στο κτήριο πρέπει να έχουν εφαρμοσθεί οι κανονισμοί που ίσχυαν κατά τον χρόνο έκδοσης της οικοδομικής του αδείας.
 Στα κτήρια με οικοδομική άδεια πριν το έτος 2000 πρέπει να έχει τηρηθεί ο Νέος Ελληνικός Αντισεισμικός Κανονισμός, ενώ σε αυτά με άδεια μετά το έτος 2000 πρέπει να έχει τηρηθεί ο Κανονισμός του έτους 2000.
  To κτήριο θα πρέπει να είναι πρόσφατα βαμμένο, ισόγειο, 100 έως 150 τ.μ., να διαθέτει πλήρη κουζίνα και τέλος ο ελεύθερος χώρος εκτός κουζίνας να είναι τουλάχιστον 80τ.μ.

Β. ΤΕΧΝΙΚΗ ΠΕΡΙΓΡΑΦΗ Β.- τις τεχνικές Προδιαγραφές:

1. Το κτίριο του Κέντρου πρέπει να είναι σύμφωνο με τις διατάξεις του Γενικού Οικοδομικού Κανονισμού, του Κτιριοδομικού Κανονισμού- κατηγορία χρήσης «Υγεία και Κοινωνική Πρόνοια» καθώς και του εκάστοτε ισχύοντα κανονισμού πυροπροστασίας.
2. Όλοι οι χώροι του Κέντρου πρέπει να είναι προσπελάσιμοι από όλους τους χρήστες και να έχουν δάπεδο αντιολισθητικό που να καθαρίζεται εύκολα.
3. Το πλάτος των διαδρόμων κυκλοφορίας πρέπει να είναι τουλάχιστον 1,50m και της θύρας εισόδου 1,20m.
4. Ο πίνακας του ηλεκτρικού ρεύματος να είναι εφοδιασμένος με αντιηλεκτροπληξιακό διακόπτη.
5. Οι χώροι που πρέπει να διαθέτει, κατ΄ ελάχιστον, το Κέντρο είναι:
Α. Αίθουσα υποδοχής- αναψυχής- συγκέντρωσης
Η αίθουσα για κάθε 15 άτομα πρέπει να έχει εμβαδόν τουλάχιστον 30τμ. Για περισσότερα άτομα το εμβαδόν αυξάνεται ανάλογα.
Η διαμόρφωση της αίθουσας πρέπει να είναι ενιαία, με ευχάριστη διακόσμηση και διάταξη επίπλων που να επιτρέπει την άνετη κυκλοφορία αναπηρικού αμαξιδίου.
Ο φωτισμός της αίθουσας να είναι 300 LUX.
Ο ξενοδοχειακός εξοπλισμός του χώρου θα περιλαμβάνει καναπέδες, καθίσματα, πολυθρόνες, τραπεζάκια, έπιπλο τηλεόρασης- video.
Η θέση των συσκευών τηλεόρασης - video θα πρέπει να είναι ορατή τουλάχιστον από το μεγαλύτερο τμήμα της αίθουσας.
Β. Χώροι υποστήριξης.
• Γραφείο Νοσηλευτικής Υπηρεσίας
Ο χώρος του γραφείου πρέπει να είναι σε άμεση οπτική επαφή με την αίθουσα.
Στο χώρο αυτό θα προβλέπεται εξοπλισμός ενός γραφείου, ερμάρια φύλαξης αντικειμένων, ντουλάπια- φαρμακείο και ό,τι άλλο κρίνεται απαραίτητο.
Συσκευή- φιάλη οξυγόνου ατομικής χρήσης.
Συσκευή θερμών επιθεμάτων.
• Χώρος Ανάπαυσης
Στο χώρο αυτό θα υπάρχουν πέντε κλίνες σε απόσταση 1.5 m μεταξύ τους, πέντε κομοδίνα και μία ντουλάπα φύλαξης αντικειμένων.
• Παρασκευαστήριο προγεύματος- γεύματος.
Θα παρασκευάζεται πρόχειρο γεύμα και θα φυλάσσονται μερίδες γεύματος από catering.
Θα υπάρχει ψυγείο 14 ποδών και άνω, πάγκος παρασκευής διαστάσεων 1.30 χ 0.60m τουλάχιστον, νεροχύτης, ερμάρια φύλαξης κουζινικών σκευών και συσκευή μαγειρείου δύο εστιών.
Θα υπάρχει παροχή για συσκευή μαγειρείου δύο εστιών και μία επιπλέον ενισχυμένη παροχή ρεύματος/πρίζα.
• Ειδικός χώρος εξυπηρέτησης και αποθήκευσης.
Μπορεί να υπάρχει αν αυτό κρίνεται απαραίτητο ειδικός χώρος στον οποίο θα αποθηκεύονται αναπηρικά αμαξίδια και θα γίνεται η φόρτιση των συσσωρευτών των ηλεκτρικών αμαξιδίων. 
• Θέρμανση- Ψύξη
Το Κέντρο πρέπει να έχει σύστημα θέρμανσης- ψύξης που να καλύπτει υποχρεωτικά όλους τους χώρους πλην του χώρου των μηχανολογικών εγκαταστάσεων.
Η ελάχιστη εσωτερική θερμοκρασία θα είναι για το χειμώνα 22ο C, για το καλοκαίρι 26ο -28ο C, σχετική υγρασία μ.ο 50%.
Γ. Χώροι υγιεινής.
Για κάθε 15 άτομα θα υπάρχουν δύο W.C με προθάλαμο και ένας χώρος με ντουζιέρα με ειδική διαμόρφωση ώστε να εξυπηρετούνται και άτομα με κινητικές δυσκολίες. Η ντουζιέρα μπορεί να είναι και μαζί με ένα W.C και θα έχει κρεμάστρα σε κατάλληλο ύψος για την πρόχειρη τοποθέτηση ενδυμάτων και ράφι σε ύψος 0.70m έως 0.90m.
Πλήρης εξοπλισμός W.C (λεκάνη, καζανάκι, μικρός νιπτήρας με σαπουνοθήκη, χαρτοθήκη, καλάθι αχρήστων).
Χειρολαβές και χειρολοισθήρες εκατέρωθεν της λεκάνης και όπου αλλού κριθεί απαραίτητο και σε ύψος 0.75m έως0.90m από το τελειωμένο δάπεδο.
Στον προθάλαμο θα υπάρχει νιπτήρας, ηλεκτρικός στεγνωτήρας χεριών και ειδική συσκευή χάρτινων χειροπετσετών και καλάθι αχρήστων.
Όλοι οι τοίχοι πρέπει να είναι επενδυμένοι με πλακίδια πορσελάνης τουλάχιστον μέχρι 1,60μ. από το τελειωμένο δάπεδο.
Το δάπεδο να είναι κατ" εξοχήν αντιολισθητικό με κλίση 2% προς τα σιφώνια απορροής. 

ΠΡΟΣΑΡΤΗΜΑ 2
ΒΑΣΙΚΟΙ ΌΡΟΙ ΜΙΣΘΩΣΗΣΥΠΟΓΡΑΦΗ ΜΙΣΘΩΤΗΡΙΟΥ ΣΥΜΒΟΛΑΙΟΥ
Ο μειοδότης υποχρεούται εντός πενήντα ημερολογιακών ημερών, από την κοινοποίηση σε αυτόν της κατακυρωτικής απόφασης
1. Να προσέλθει για την υπογραφή του μισθωτηρίου συμβολαίου, έχοντας προσκομίσει τουλάχιστον πέντε -5- ημέρες πριν τα ζητούμενα από την παρούσα διακήρυξη πιστοποιητικά 
2. Να παραδώσει το ακίνητο στον Διευθυντή και τον Προϊστάμενο της υπό στέγαση Υπηρεσίας έτοιμο προς χρήση βάσει των συμφωνηθέντων, οπότε και ολοκληρώνεται η περί μισθώσεως σύμβαση, άλλως καταπίπτει η εγγυητική του επιστολή και επιβάλλεται ποινική ρήτρα συμφωνούμενη σε ποσό ίσο προς τρία -3-μισθώματα. Το ποσό της ποινικής ρήτρας βεβαιώνεται ως δημοτικό έσοδο σε βάρος του υπαναχωρούντος μειοδότη και εισπράττεται αναλόγως.
ΔΙΑΡΚΕΙΑ 
Η μίσθωση θα διαρκέσει εννέα (9) χρόνια, αρχομένης από την ημερομηνία υπογραφής του ανωτέρου Πρωτοκόλλου παράδοσης -παραλαβής του μισθίου και θα μπορεί να παραταθεί, με συναίνεση του εκμισθωτή, για μία τριετία.
 ΕΠΙΣΚΕΥΕΣ
Ο εκμισθωτής είναι υποχρεωμένος καθ’ όλη την διάρκεια της μίσθωσης να προβαίνει στις αναγκαίες επισκευές φθορών και βλαβών, που οφείλονται στη συνηθισμένη χρήση του μισθίου, μέσα στην προθεσμία που τάσσεται από τη στεγασμένη Υπηρεσία ανάλογα με τη φύση του προβλήματος. 
ΣΕ ΠΕΡΙΠΤΩΣΗ ΑΡΝΗΣΕΩΣ ΤΟΥ Ο ΔΗΜΟΣ ΕΧΕΙ ΤΟ ΔΙΚΑΙΩΜΑ ΝΑ ΠΡΟΒΕΙ ΕΠΙΛΕΚΤΙΚΑ:
Σε μονομερή καταγγελία της μίσθωσης με παράλληλη διεξαγωγή νέας δημοπρασίας για εξεύρεση νέου μισθίου. Η ποινική ρήτρα στην περίπτωση αυτή ανέρχεται σε ποσό ίσο προς τρία -3-μισθώματα. Το ποσό της ποινικής ρήτρας θα βεβαιωθεί ως δημοτικό έσοδο σε βάρος του εκμισθωτή και θα εισπραχθεί αναλόγως. Στην επισκευή των βλαβών σε βάρος του ιδιοκτήτη, παρακρατώντας τη σχετική δαπάνη από τα μισθώματα (η δαπάνη θα προκύπτει από τεχνική έκθεση-βεβαίωση της Τεχνικής Υπηρεσίας του Δήμου). Στη διακοπή καταβολής των μισθωμάτων μέχρι την εκτέλεση των εργασιών επισκευής. Ο Δήμος Ανδραβίδας – Κυλλήνης δεν υποχρεούται να αποζημιώσει τον εκμισθωτή για τις από τη συνήθη χρήση ή κακή κατασκευή του κτηρίου ή από τυχαίο γεγονός, βλάβες ή ζημίες στο μίσθιο. Η έννοια της συνήθους χρήσεως επί μισθώσεως του Δήμου είναι ευρύτερη εκείνης των κοινών μισθώσεων.
ΜΟΝΟΜΕΡΗΣ ΛΥΣΗ –ΥΠΑΝΑΧΩΡΗΣΗ 
Ο εκμισθωτής δεν δικαιούται αποζημίωσης από το Δήμο αν ο τελευταίος μεταφέρει την Υπηρεσία σε άλλο ακίνητο πριν από την λήξη της μίσθωσης δικό του από οποιαδήποτε αιτία, ούτε αν συστεγάσει αυτή με άλλη δημοτική Υπηρεσία ή ήθελε καταργηθεί η σχετική Υπηρεσία, ή οργανωθεί κατά τρόπο ώστε το μίσθιο να μην εξυπηρετεί πλέον τις ανάγκες της. Σε όλες τις παραπάνω περιπτώσεις ο Δήμος μπορεί να λύσει μονομερώς την μίσθωση, ειδοποιώντας εγγράφως τον εκμισθωτή τουλάχιστον τριάντα -30-ημέρες πριν την αποχώρηση, οπότε παύει η υποχρέωση αυτού προς καταβολή μισθώματος. Σε περίπτωση που μεσολαβήσουν δύο -2-μήνες από την κοινοποίηση της κατακύρωσης του αποτελέσματος στον εκμισθωτή μέχρι την παράδοση του μισθίου στο Δήμο, υπαιτιότητα του πρώτου, ο Δήμος μπορεί να θεωρήσει την πάροδο του χρόνου αυτού αιτία για υπαναχώρηση και, αφού προβεί σε μία από τις ενέργειες που προβλέπονται στο παραπάνω στοιχείο 3 
–«ΕΠΙΣΚΕΥΕΣ», να διενεργήσει νέα δημοπρασία. Οι συνέπειες της μη εμπρόθεσμης παράδοσης δεν επέρχονται σε περίπτωση καθυστέρησης που οφείλεται σε υπαιτιότητα του Δήμου, ανωτέρα βία ή σε αδύνατον να προβλεφθεί γεγονός.

ΑΡΘΡΟ 12 ΈΞΟΔΑ, ΚΡΑΤΗΣΕΙΣ, ΑΝΑΠΡΟΣΑΡΜΟΓΗ ΜΙΣΘΩΜΑΤΟΣ, ΚΟΙΝΟΧΡΗΣΤΑ. 

Το μίσθωμα υπόκειται στις νόμιμες κρατήσεις. Ο Δήμος βαρύνεται με την αναλογούσα σε αυτόν δαπάνη κεντρικής θέρμανσης, ηλεκτρικού ρεύματος και ύδρευσης. Τα λοιπά κοινόχρηστα βαρύνουν τον εκμισθωτή. Ο ιδιοκτήτης υποχρεούται δαπάνη του να προβεί σε όλα τα αναγκαία μέτρα ούτως ώστε να παραδώσει το κτήριο συνδεδεμένο με τα δίκτυα των οργανισμών κοινής ωφελείας. Επίσης οφείλει να διατηρεί το μίσθιο ασφαλισμένο κατά πυρκαγιάς και αστικής ευθύνης από μετάδοση πυρκαγιάς, απαλλασσόμενου του Δήμου για τυχόν ζημιές από ανάλογη αιτία. Το μίσθωμα συμφωνείται να παραμείνει σταθερό για μία πενταετία (5 έτη). Μετά την πενταετία υπόκειται σε ετήσια αναπροσαρμογή που θα ισούται με τη Μέση Ετήσια Μεταβολή του Δείκτη Τιμών Καταναλωτή, όπως αυτός ανακοινώνεται από την ΕΛΣΤΑΤΣΥΝΕΧΙΣΗ ΜΙΣΘΩΣΗΣ. Εάν το ακίνητο κατά την διάρκεια της μίσθωσης περιέλθει στην κυριότητα, νομή, επικαρπία ή χρήση άλλου προσώπου, η μίσθωση συνεχίζεται αναγκαστικά στο πρόσωπο του νέου ιδιοκτήτη, νομέα, επικαρπωτή, χρήστη, με τους ίδιους όρους, θεωρουμένου αυτού εφεξής εκμισθωτού. Τα μισθώματα καταβάλλονται στον νέο εκμισθωτή μόνο μετά την κοινοποίηση στην Διεύθυνση Οικονομικών των απαραίτητων εγγράφων πιστοποίησης της μεταβολής
.ΚΑΤΑΒΟΛΗ ΜΙΣΘΩΜΑΤΟΣ 
Η πληρωμή του μισθώματος, που αρχίζει από την παράδοση της χρήσης του μισθίου, ενεργείται κατά μήνα και στο τέλος αυτού.
ΑΠΟΔΟΣΗ ΜΙΣΘΙΟΥ
 Για την απόδοση του μισθίου από το Δήμο στον εκμισθωτή μετά τη λήξη του χρόνου μίσθωσης συντάσσεται Πρωτόκολλο παράδοσης –παραλαβής που υπογράφεται από τους Προϊσταμένους της Διεύθυνσης Οικονομικών και της στεγασμένης Υπηρεσίας, και του ιδιοκτήτη
ΑΡΘΡΟ 12 Πληροφόρηση ενδιαφερόμενων 
Πληροφορίες για τη δημοπρασία παρέχονται από το Τμήμα Πολιτισμού και Αθλητισμού του Δήμου Ανδραβίδας- Κυλλήνης κατά τις εργάσιμες ημέρες και ώρες, Διεύθυνση: Τ.Κ.27053 Πολυτεχνείου 2  ΤΗΛ: 2623360849 κ. Σαραντόπουλο Γεώργιο, e-mail:   FΑΧ: 2623360810.
Αντίγραφο της διακήρυξης μπορούν να παραλάβουν οι ενδιαφερόμενοι από το Τμήμα Προστασίας Τρίτης Ηλικίας

